ליאת אחירון

ליאת אחירון-איידלמן (נולדה ב-14 במאי 1974) היא זמרת, שחקנית, מדבבת ומנחה ישראלית.

ביוגרפיה 
אחירון נולדה וגדלה ברמת גן כבת בכורה מבין שלושה ילדים לזוג הורים שהיו קצינים בצבא קבע. 

את תחילת דרכה כזמרת ושחקנית עשתה בשנים 1990–1991 בלהקת "צעירי תל אביב". במסגרת זאת, גם שיחקה בסדרה "לא כולל שירות". 

היא התגייסה ללהקה הצבאית של חיל החינוך והנוער, שנקראה אז "להקת חינוך מיוחד", והתפרסמה כאחת מארבעת מבצעי השיר "חורף 73".

לאחר שחרורה מצה"ל, הנחתה את התוכנית "זאפ לראשון" בערוץ הראשון. לאחר מכן, הצטרפה לצוות מנחי ערוץ הילדים ב-1998. אחירון פרשה מערוץ הילדים ב-2005.

במהלך השנים השתתפה במחזות זמר רבים כגון "קטנטנות", "מלך סיאם", "עלי באבא וארבעים השודדים", "יוסף וכתונת הפסים המשגעת" ו"הלב". היא השתתפה בפסטיגל 1998, 1999 ו-2001, ובקלטות וסרטי הילדים "דגדוגים", "מועדון גן הרקדנים", "דוד פומפה", "הכבש השישה עשר", "כובע קסמים" ו"ורק אני לא". בנוסף,  שרה בקלטת הילדים "בוא אלי פרפר נחמד".

אחירון הייתה מדבבת במספר סדרות וסרטים, ביניהן "טים גלאקסי", "דן מדען", "כלבים בחלל", "על מה ולמה", "המופע המוזיקלי של ג'ק" ו"מגפי המשאלות של ווילי". כמו כן היא שרה את שיר הפתיחה של הסדרה "בן 10", לצד אסף אבידן.

בשנת 2003 ראה אור ספרה "דניאלה, פתיתים וצמה" בהוצאת כתר.

בשנת 2016 יצא לאור אלבומה הראשון שנקרא "פיסות", ובו מכלול שירים בביצועה אותם היא כתבה והלחינה.

לאחר שנים של הפסקה מעולם המשחק, בשנת 2023 החלה לשחק בסדרת הנוער "דרימארס".

חיים אישיים 
אחירון נשואה לדן איידלמן ואם לארבעה ילדים. מתגוררת בקיבוץ מצר.

לאחרונה החלה להרצות על אורח חיים שדוגל במזון מוצל.

קישורים חיצוניים 

 
 
 
 

שחקניות תיאטרון ישראליות
שחקני תיאטרון ישראלים
מדבבות ישראליות
מדבבים ישראלים
מנחות ערוץ הילדים
סופרות ילדים ונוער ישראליות
סופרי ילדים ונוער ישראלים
סופרות ישראליות
סופרים ישראלים
משתתפות הפסטיגל
מתמודדות קדם-האירוויזיון
בוגרות תיכון בליך
בוגרי תיכון בליך
חברי להקת צעירי תל אביב
חברות להקת חיל החינוך
חברי להקת חיל החינוך
רמת גן: אישים
נשות הקיבוץ
ישראליות שנולדו ב-1974
ישראלים שנולדו ב-1974